PLANINSKO DRUŠTVO CELJE MATICA                                                  CELJE, 13.10.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

SAMOSVOJA LEPOTICA NA STIČIŠČU KARAVANŠKIH GREBENOV

S V A Č I C A, 1953 M,
V SOBOTO, 21. OKTOBRA 2006

DROBNA KARAVANŠKA GORA S TRIROBIM VRHOM, SVAČICA PO IMENU,

POVEZUJE SKUPINE STOLA, VRTAČE IN KOZJAKA.

STOLU USPE, DA SE JI PO GREBENU ORLIC PRIBLIŽA DO SEDLA BELŠČICE.

VRTAČO PUSTI LE DO ENAKO IMENOVANE ŠKRBINE
IN TUDI KOZJAK NE PRESTOPI MAČENSKIH VRAT.

ZARADI SVOJE LEPOTE IN DOSTOPNOSTI JE SVAČICA HIŠNI VRH CELOVŠKE KOČE.

SAMOSVOJOST OHRANJA NAVZLIC ZA GLAVO ALI DVE VIŠJIM SOSEDOM

IN ŠE NAJLAŽE JO IMAMO ZA VRTAČE MLAJŠO SESTRO.

PA JO SREDI ZLATE JESENI OBIŠČIMO ŠE MI. VABLJENI!

S POSTAJALIŠČA PRED PARKIRNO STAVBO NA GLAZIJI
SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

KO SE NAM JE V BISTRICI PRI TRŽIČU
TUDI LETOS PRIDRUŽIL DOMAČIN IN PRIJATELJ JANKO MEGLIČ,

JE NAŠE JUTRANJE VOŽNJE KMALU KONEC

NA PLOŠČADI PRED LJUBELJSKIM PREDOROM, 1058 M.

PO OZNAČENI POTI OB SMUČIŠČU

SE POVZPNEMO DO ZAVETIŠČA NA ZELENICI, 1536 M,

KI SO GA TRŽIŠKI PLANINCI PONOVNO ODPRLI LETA 2003,

POTEM KO JE BIL POŽAR DECEMBRA 1999 UPEPELIL NEKDANJI PLANINSKI DOM.

Z NADALJNJE OZNAČENE POTI PROTI STOLU

KMALU ZAVIJEMO NA DESNO PROTI LEDENIŠKI KRNICI SUHO RUŠEVJE,

IZ NJE PA LEVO NA JUGOVZHODNI GREBEN, KI PRIPELJE NA VRTAČO, 2181 M.

Z VRTAČE SESTOPIMO PO OZNAČENI POTI

PO ZAHODNEM GREBENU NA RAMO VRTAČE,

DA BI NATO Š ČIM MANJŠO IZGUBO VIŠINE

PO GORNJI STEZI OKOLI GLOBOKE SKLEDE DOSEGLI VRTAŠKO ŠKRBINO, 1845 M,

IN NATO PO LAHKEM GREBENU ŠE NAŠ DANAŠNJI GLAVNI VRH SVAČICO, 1953 M.

S SVAČICE SESTOPIMO PO JUŽNEM GREBENU V RUPO, NA SEDLO BELŠČICO, 1840 M.

PO TEM GREBENU POTEKA

OZNAČEN PRISTOP NA HIŠNI VRH BLIŽNJE CELOVŠKE KOČE.

MI PA SE SKOZI KOŽNE IN POD JUŽNIMI STRMALMI VRTAČE

VRNEMO DO ZAVETIŠČA NA ZELENICI, 1536 M,

IN NA PLOŠČAD PRED LJUBELJSKIM PREDOROM, 1058 M.

PRIJETNE HOJE PO OZNAČENIH POTEH

IN LAHKEM JUGOVZHODNEM GREBENU VRTAČE

SE JE BILO NA DANAŠNJEM IZLETU NABRALO BLIZU DEVET UR.

DOMA BOMO LAHKO ŽE OKOLI OSMIH ZVEČER.

DAN SE HITRO KRAJŠA IN ZIMA SE BLIŽA Z NAGLIMI KORAKI.

POMISLIMO NA OBUTEV, OBLEKO IN OPREMO PRIMERNO ZA TRENUTNE RAZMERE.

PRIJAVE ZA IZLET SPREJEMA DRUŠTVENA PISARNA NA STANETOVI 20,

KJER ZA NAROČENI AVTOBUSNI PREVOZ VPLAČAMO 3.200 TOLARJEV, 13,35 EVROV.

L E P  D A N  V  O S R Č J U  K A R A V A N K

IZLET PRIPRAVIL TONE PRIMOŽIČ

